Liga 1. “PSJ” irodali g‘alabaga erishdi, Mbappedan dubl, Messida 2 ta golli uzatma

Futbol bo‘yicha Fransiya chempionatining 26-turidan o‘rin olgan “PSJ” va “Sent-Etyen” jamoalari o‘rtasidagi o‘yin 26-fevral, shanba kuni bo‘lib o‘tdi.

Parijda o‘tgan o‘yin mezbonlarning 3:1 hisobidagi g‘alabasi bilan yakunlandi. Dastlab Deni Buanga mehmonlarni hisobda oldinga olib chiqqandi. Ammo shundan so‘ng Kilian Mbappe ketma-ket 2 ta gol urib, ustunlikni “PSJ” tomonga og‘dirdi. Mbappening har ikkala goliga ham Lionel Messi assistentlik qildi. Shuningdek, Danilu Pereyra ham o‘z nomiga bitta gol yozdirib qo‘ydi.
Ushbu g‘alabadan keyin Maurisio Pochettino shogirdlarining ochkolari soni 62 taga yetdi, jamoa ikkinchi o‘rindagi “Nissa” 16 ochkoga ilgarilab ketgan.
Liga 1
26-tur bahslari
26-fevral, shanba
Gollar: 0:1 – 16 Buanga, 1:1 – 42 Mbappe, 2:1 – 47 Mbappe, 3:1 – 52 Danilu Pereyra.
“PSJ”: Donnarumma, Kerer (di Mariya, 46), Markinyos, Kimpembe, Mendesh (Bernat, 81), Veynaldum, Guye, Danilu Pereyra, Messi, Neymar (Draksler, 83), Mbappe (Ikardi, 83).
“Sent-Etyen”: Bernardoni, Sako, Mangalya (Mukudi, 56), Nade, Kamara, Kolozeychak, Yussuf (Amuma, 57), Gurna-Duat (Mueffek, 67), Budebuz, Norden (Tiub, 67), Buanga (Aushish, 72).
Ogohlantirishlar: Mangalya (9), Guye (56), Markinyos (90).